Dato: den 27. maj 2025

**Bekendtgørelse om Forsvarsministeriets projektforslag ”Nationalt Program Plads til Forsvaret”**

Fra onsdag den 28. maj 2025 til og med onsdag den 9. juli 2025 kan projektforslaget Nationalt Program Plads til Forsvaret (projektforslag NPRD) gennemses.  
  
Nedenfor kan du læse mere om projektforslaget, samt hvordan du kan indsende dine synspunkter og indsigelser.  
  
**Hvad handler Nationalt Program Plads til Forsvaret (NPRD) om?**

Sikkerhedssituationen i verden forværres i hastigt tempo. Frihed, sikkerhed og fred er ikke en selvfølge. Forsvaret skal kunne varetage de opgaver, der følger af (grund)loven fuldt ud. Det medfører en stigning af militær aktivitet i Nederlandene. Forsvarsministeriet har behov for mere fysisk plads til øvelser og uddannelser. Med henblik på at identificere disse presserende arealbehov og afstemme dem med andre nationale planlægningsopgaver startede Forsvaret NPRD i juli 2023. For at kunne foretage velovervejede og gennemtænkte valg, fik Forsvarsministeriet foretaget en VVM-vurdering for således at kunne få et overblik over følgerne efter dette arealbehov og få dem vurderet. VVM-vurderingen hjælper regeringen med at træffe velbegrundede politiske beslutninger.  
  
**Hvad er projektforslaget NPRD?**

Projektforslaget NPRD beskriver Forsvarets udvidelsesbehov og hvordan Forsvarets arealbehov forholder sig til de andre statslige opgaver inden for fysisk planlægning. Herudover beskriver projektforslaget hvordan man kan deltage og hvordan valget af de foretrukne lokationer er begrundet. Der gives også et overblik over, hvordan planen forventes gennemført.

**Ønsker du at gennemse eller kommentere projektforslaget NPRD?**

Projektforslaget NPRD kan gennemses fra onsdag den 28. maj 2025 til og med onsdag den 9. juli 2025. Du kan kommentere projektet i denne periode ved at indsende dine synspunkter. Dette kan du gøre på 2 måder.

Digitalt  
Vi foretrækker at modtage dine synspunkter digitalt. Projektforslaget NPRD og tilhørende VVM-vurdering kan gennemses på [nprd.inspraak.defensiedichtbij.nl](file:///C:\Users\u01q875\AppData\Local\Microsoft\Windows\INetCache\Content.Outlook\THHN3ROK\nprd.inspraak.defensiedichtbij.nl). Her kan du også indsende dine synspunkter.

Pr. post  
Du sender et brev med dine synspunkter og indsigelser til:  
  
Ministerie van Defensie  
Directie Materieel, Vastgoed, Leefomgeving en Duurzaamheid   
o.v.v. Zienswijze Ontwerp NPRD  
Postbus 20701  
NL-2500 ES Den Haag

Når du har indsendt dine synspunkter, modtager du en kvittering. Vi behandler dine personoplysninger fortroligt, og anvender dem udelukkende til det formål, du har indsendt dem til. Dine personoplysninger opbevares heller ikke længere end nødvendigt.  
  
**Møder**  
Forsvaret afholder flere møder i juni 2025 for at informere dig om resultaterne og de valgte lokaliteter. Der afholdes møder online i forbindelse med de større arealbehov, samt fysiske møder i dit område. Tjek [defensie.nl/ruimtevoordefensie](file:///C:\Users\u01q875\AppData\Local\Microsoft\Windows\INetCache\Content.Outlook\THHN3ROK\defensie.nl\ruimtevoordefensie) og få en oversigt over alle møderne, og for din tilmelding.   
  
**Hvem kan kommentere og komme med input?**   
Alle kan kommentere projektforslaget NPRD ved at indsende sine synspunkter inden for den anførte frist.

Projektforslaget NPRD forelægges også for de relevante styringsorganer i Nederlandene og i de omliggende lande og enkelte rådgivere. Herudover indhentes der råd fra VVM-kommissionen om programmet og den tilhørende VVM-rapport.  
  
**Den videre procedure**

Efter fristens udløb bliver alle indkomne reaktioner nøje gennemgået og indarbejdet i et svarnotat, som offentliggøres sammen med det endelige program Plads til Forsvaret. Synspunkterne og rådet fra VVM-kommissionen indgår i det endelige program.

Det endelige program Plads til Forsvaret forventes at blive forelagt for regeringen i slutningen af 2025.

Forsvarets samlet vurderede arealbehov vil også indgå i Indenrigsministeriets Rapport om Plads. For yderligere oplysninger om denne rapport kan du besøge *Platform Participatie*.  
  
**Ønsker du digital hjælp?**

Kontakt med det offentlige foregår i stigende grad digitalt. Mange synes, det kan være svært. Har du brug for hjælp, eller kender du nogen, der har? Kig forbi biblioteket ved *Informatiepunt Digitale Overheid*.

Disse informationssteder er for personer, der har svært ved at bruge digitale selvbetjeningsløsninger eller har spørgsmål om kontakt med det offentlige. De findes på bibliotekerne. Du kan komme forbi uden tidsbestilling og få hjælp til spørgsmål om offentlige hjemmesider, fx hvis du vil se dokumenter online i forbindelse med dette projekt eller indsende dine synspunkter digitalt.

**Ønsker du yderligere oplysninger?**

Yderligere oplysninger finder du på [defensie.nl/ruimtevoordefensie](file:///C:\Users\u01q875\AppData\Local\Microsoft\Windows\INetCache\Content.Outlook\THHN3ROK\defensie.nl\ruimtevoordefensie).